**..........دلته اوس**

**دلته خواوس ھیڅ د حق بیان د اوریدو ندی**

**دلته د مظلوم آه اوفغان د اوریدو ندی**

**ھیڅوک د یتیم په باب د خدای حکمونه نه مني**

**دلته د یتیم ماشوم ګریان د اوریدو ندی**

**خدای پخپل کتاب کی د یتیم رټل حرام بولي**

**اوس چاته د خدای دغه فرمان د اوریدو ندی \***

**ھسی د انسان لباس آغوندي شیطانان دلته**

**دوی ته د غریب له خولی قرآن د اوریدو ندی**

**ھرڅومره چی دوی ته څوک د حق لاره وروښيي**

**دوی ته اوس د سم عمل اعلان د اوریدو ندی**

**دلته زورور اوس د کمزورو آوازنه اوري**

**دلته اوس د خوارمُلا اذان د اوریدو ندی**

**دلته اوس قیامه شتمن واړه کاڼه شویدي**

**ستا د حقپالنی ھیڅ داستان د اوریدو ندی**

**الحاج الھام الدین قیام**

**19/02/2015**

**سورة الضحى**

**( فَأَمَّا الْيَتِيمَ فَلَا تَقْهَرْ)**